**HOVEDUTSKRIFT**

**Salangen Menighets/fellesråd**

Torsdag 10.9.2020 ble det avholdt møte i Salangen Menighets/fellesråd.

Møtested: Møterom i Salangen kirke

**Som medlemmer møtte:**

Ann Kristin Bakkemo

Andreas Bay

Lars Andreas Nesje

Sissel Fjelstad

Torulv Klaussen

Inger Strand – 1 vara

Terje Bertheussen - kommunens representant

Spr Grete Glemmestad

**Forfall:**

Veronika Helen Nylund

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 20/20 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 21/20 Godkjenning av protokoll fra Menighets/Fellesrådsmøte 11.6.19**

**Vedtak:**

Protokollen fra Menighets/fellesrådsmøte den 11.6.20 godkjennes. **Enst.**

#### Sak 22/20 Referater

*Følgende referater ble fremlagt:*

1. AU hadde møte 2.9.20 og gjennomgikk sakene til møtet. MR Sak 31/20 kom etter AU møtet.
2. Maling av tårn Salangen kirke

Saken er behandlet av kommunestyret 12.6.2020 med følgende vedtak

1. Prosjekt vedlikehold av tårn Salangen kirke gjennomføres innenfor en utgiftsramme på inntil kr 900 000 eks mva
2. Investeringen finansieres gjennom bruk av disposisjonsfond

Kommunen overtar, og sender ut forenklet konkurranse. Området som skal males er utvidet, til også å gjelde langveggene fra tårnsiden og frem til inngangspartiene. I sakspapirene til kommunestyret stod det at arbeidet kan settes i gang umiddelbart og være ute før sommeren. Pga høyt arbeidspress ble ikke konkurranseunderlaget sendt ut før i midten av august med tilbudsfrist 1 september. Det er lagt opp til avklaringsmøte med tilbyder i midten av september.

1. Tariffoppgjøret: Avvent lokale forhandlinger

Som kjent er tariffoppgjørene på alle sektorer utsatt i år. Når vi får avklart fremdriften på KA-området, vil informasjon legges ut på nettsiden ka.no. I mellomtiden anbefaler vi at alle virksomheter avventer lokale forhandlinger etter hovedtariffavtalen kapittel 3.4 (lederlønn) og 5. Disse bør utsettes til etter at de sentrale forhandlingene er sluttført.

|  |
| --- |
|  |

**Forslag til vedtak:**

De fremlagte referatene tas til orientering. **Enst.**

**FR Sak 23/20 Budsjett 2021**

Budsjett tallene ble fremlagt på møtet.

Klokkerstillingen er ikke med i budsjettforslaget. Stillingen er videreført i den nye trossamfunnsloven som trer i kraft fra 1.1.2021, og burde derav vært synliggjort i budsjettet. Det er ønskelig å ta den med i økonomiplanen med mål om å ansette i 2022.

Lønnsnivå kirkeverge ble drøftet, kirkevergen forlot møtet under drøftingene. Enighet om egen post i budsjettet til lokale forhandlinger kr 25 000,-

**Vedtak:**

1. Salangen kirkelige fellesråd vedtar budsjettforslaget for 2021 med et tillegg på kr 25 000,- til lokale forhandlinger.
2. Budsjettforslaget oversendes Salangen kommune, med søknad om tilskudd for 2021 på kr 2 039 000,-
3. Fellesrådet ønsker å reetablere den lovpålagte klokkerstillingen, dette vil innarbeides i økonomiplanen med mål om å ansette i 2022. **Enst.**

**FR Sak 24/20 Økonomiplan 2022-2025**

Kommunen behandler budsjett og økonomiplan i samme sak, dette bør vi gjøre til neste år.

Utgangspunktet er årsbudsjettet og de påfølgende årene.

Legg klokkerstillingen inn i økonomiplanen for 2022.

Stillingene til kirkeverge og vaktmester/kirkegårdsarbeider skulle vært høyere.

Dersom ytterdørene skal byttes, må det tas hensyn til universell utforming.

Viktig å synliggjøre behovene.

**Vedtak:** Salangen kirkelige fellesråd tar saken til orientering. **Enst.**

**FR Sak 25/20 Høring ny forskrift om økonomiforvaltning i Den norske kirke**

**Vedtak:** Salangen kirkelig fellesråd tar saken til orientering. **Enst.**

**FR Sak 26/20 Prosjekt kirkelig organisering**

Saken ble drøftet. Det er viktig å følge med på det som skjer fremover i forhold til arbeidsgiverorganiseringene og den øvrige kirkeordningen.

**Vedtak:**

Fellesrådets medlemmer oppfordres til å delta på et av de digitale innspillsmøtene.**Enst.**

**MR Sak 27/20 Gudstjenestereformen av 2019**

Gudstjenesteutvalget skal ha møte 14. september. Musikken er ikke klar før i november.

I forhold til ordningen vi har i dag, er det spesielt 2 ting vi må endre:

- melodien på kyrie og gloria

- kan ikke beholde «Hellig Ånd, kom til oss», men synge et hallelujavers før og etter preken

I tillegg har vi muligheter til å endre noen av de andre leddene vi har, dersom det er ønskelig.

Fint at det blir litt mer enhetlig, slik at vi kan kjenne oss igjen når vi går på gudstjenester andre steder.

Hva er medliturgs rolle? Se på dette. Hva skal ligge til medliturgen, og trenger det å være likt på alle gudstjenestene?

Fristen for innføring er 1 pinsedag 2021.

**Vedtak:**

Salangen menighetsråd tar saken tas til orientering.

**MR Sak 28/20 Strømming av gudstjenester**

Overføring av gudstjenester når lengre ut, og det var positiv opplevelse det som ble gjordt når

landet var stengt ned. Ønskelig med 3-4 gudstjenester i året som blir strømmet.

Hvem er målgruppen for evt strømming, og hvilket nivå skal vi legges oss på? Det kan gjøres

enkelt.

**Vedtak:** Menighetsrådet er positive til å strømme 3-4 gudstjenster i løpet av året.

**MR Sak 29/20 Gudstjenesteliste okt-des 2020**

I forhold til tidligere år så utgår gudstjenesten på Rørbakken, til fordel for vi synger julen inn i kirken.

Hva med julaften, skal vi ha 2 julegudstjenester i kirka i stedenfor i kapellet pga korona. Evt ta 2 juledag i kapellet? Grete får fullmakt til å bestemme dette.

**Vedtak:**

Salangen menighetsråd tar gudstjenestelisten for oktober – desember 2020 til orientering.

**MR Sak 30/20 Menighetsblad**

Andreas Bay la frem noen momenter fra redaksjonen

* Økonomien til bladet går nedover og redaksjonen jobber i siste liten
* Snakket om å gå over til digital utgivelse pga økonomi, men ikke landet saken

Kost nytte må vurderes og menighetsblad er viktig informasjonsarbeid. Vi er folkekirke og det er ønskelig å nå ut til alle.

**Vedtak:**

1. Salangen menighet er positive til initiative fra Lavangen menighet om å gå tilbake til felles menighetsblad med Lavangen menighet.
2. Redaksjonskomiteen i Salangen møter redaksjonskomiteen i Lavangen for å danne felles redaksjonskomite.
3. Redaksjonskomiteen får fullmakt til å danne nytt felles blad.

Tonje Østvik

kirkeverge/daglig leder

Møte sluttet kl 21.10